[{"text_idx": "#000000", "text": "Araraku\u0306aro jam la duan fojon gastigas c\u0302i tiun arang\u0302on. C\u0302i-foje la evento okazos en la plej tau\u0306ga loko de la urbo, nome en la Sociala Komerca Servo (SESC), enlande vaste konata pro g\u0302iaj klerigaj, distraj kaj kapabligaj agadoj favorantaj kaj respektantaj la kulturan diversecon de la lokanoj."}, {"text_idx": "#000001", "text": "G\u0302ia situo meze de la s\u0302tato San-Pau\u0306lo estigas favoran okazon al partopreno de pluraj ret-aktivaj esperantistoj, kaj ec\u0302 de iuj viglaj esperantaj grupoj, log\u0302antaj c\u0302irkau\u0306 la gasturbo. Ankau\u0306 aliaj s\u0302tatanoj estas ege bonvenaj al tiu regiona arang\u0302o, kiu montras signon de renovig\u0302o kaj adaptig\u0302o al la bezonoj de nuntempaj movadanoj."}, {"text_idx": "#000002", "text": "Estu bonvenaj al Araraku\u0306aro oktobre!"}, {"text_idx": "#000003", "text": "Multaj homoj c\u0302iujare eklernas Esperanton, sed kurioze ili apenau\u0306 uzas la lingvon por akiri novajn konojn. Prove helpi al solvo de tiu mistero, la organizantoj invitos preleganton por prezenti la kongresan temon \"Esperanto kiel peranto de aliaj konoj\" kaj ankau\u0306 por enkonduki la postan debaton kunhelpe de du pliaj invititaj esperantistoj."}, {"text_idx": "#000004", "text": "Kiel klarigi ke potenca ilo kia Esperanto, konata de tiom diversaj homoj, en pli ol cento da landoj, g\u0302uas tiel malgrandan spacon en la vivo de siaj uzantoj?"}, {"text_idx": "#000005", "text": "Malfermu spacon en via agendo kaj venu partopreni tiun debaton oktobre en Araraku\u0306aro!"}]